CELEX: 62014TN0495
Language: bg
Date: 2014-06-26 00:00:00
Title: Дело T-495/14: Иск, предявен на 26 юни 2014 г.  — Theodorakis и Theodoraki/Съвет

1.9.2014   
            
            
               BG
            
            
               Официален вестник на Европейския съюз
            
            
               C 292/52
            
         Иск, предявен на 26 юни 2014 г. — Theodorakis и Theodoraki/Съвет
   (Дело T-495/14)
   2014/C 292/64
   Език на производството: гръцки
   
      Страни
   
   
      Ищци: Georgios Theodorakis (Chania, Гърция) и Maria Theodoraki (Chania, Гърция) (представители: B. Christianos и S. Palioú, avocats)
   
      Ответник: Съвет на Европейския съюз
   
      Искания на ищците
   
   Ищците искат от Общия съд:
   
               —
            
            
               да осъди ответника да им заплати сумата от 1 4 31  193,58 EUR като обезщетение за вредите, причинени им от незаконните действия на ответника, ведно с лихвата, считано от датата на неправомерното им лишаване от депозитите им (29 март 2013 г.) до постановяване на решението по настоящото дело, както и мораторната лихва от постановяване на решението по настоящото дело до окончателното изплащане на сумата,
            
         
               —
            
            
               при условията на евентуалност, да осъди ответника да им заплати 4/5 от посочената по-горе сума, т.е. сумата от 1 4 31  193,58 EUR, като обезщетение за вредите, причинени им от незаконните действия на ответника, ведно с лихвата, считано от датата на неправомерното им лишаване от депозитите им (29 март 2013 г.) до постановяване на решението по настоящото дело, както и мораторната лихва от постановяване на решението по настоящото дело до окончателното изплащане на сумата,
            
         
               —
            
            
               при условията на евентуалност спрямо предходното, да определи сумата, която ответникът ще трябва да им заплати като обезщетение за вредите, причинени им от незаконните действия на ответника,
            
         
               —
            
            
               да осъди ответника да им заплати сумата от 50  000 EUR, като обезщетение за неимуществените вреди, причинени им от нарушението на принципа на равно третиране,
            
         
               —
            
            
               да осъди ответника да им заплати сумата от 50  000 EUR като обезщетение за неимуществените вреди, причинени им от нарушението на правото на ефективна съдебна защита, и
            
         
               —
            
            
               да осъди ответника да заплати направените от ищците съдебни разноски.
            
         
      Правни основания и основни доводи
   
   C този иск по член 340, втора алинея ДФЕС ищците искат Общият съд на Европейския съюз, компетентен по силата на член 268 ДФЕС, да постанови решение за присъждане на обезщетение за вредата, претърпяна от тях поради неправомерното поведение на ответника.
   Ищците твърдят, че вредата е възникнала, тъй като ответникът, превишавайки собствените си правомощия и в нарушение на вторичното право и на общите принципи на правото на Съюза, наложил и впоследствие предизвикал намаляване на банковите депозити на ищците в Cyprus Popular Bank Public Co Ltd. (Народна банка) и във всеки случай е допринесъл за този резултат.
   Ищците твърдят по-конкретно, че ответникът е виновен за следните нарушения на основните права и на общите принципи на правото на Съюза:
   
               —
            
            
               на първо място, нарушаване на правото на собственост,
            
         
               —
            
            
               на второ място, нарушаване на принципа на равно третиране, и
            
         
               —
            
            
               на трето място, нарушаване на правото на ефективна съдебна защита и на принципа на правна сигурност.
            
         
               —
            
            
               Ищците твърдят, че са налице посочените в съдебната практика условия за ангажиране на извъндоговорната отговорност на ответника за обезщетяване на вредите.